32006D0699
L 287/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 октомври 2006 година
за изменение на Решение 2004/452/ЕО за създаване на списък от организации, на чиито изследователи е разрешен достъп до поверителни данни за научни цели
(нотифицирано под номер C(2006) 4857)
(текст от значение за ЕИП)
(2006/699/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
като има предвид, че:
(1)
Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2) определя с цел изготвянето на статистически заключения за научни цели, условията за достъп до поверителните данни, предоставени на органа на Общността и правилата за сътрудничество между органа на Общността и националните органи, за да бъде улеснен този достъп.
(2)
Решение 2004/452/ЕО на Комисията от 29 април 2004 г. за създаване на списък от организации, на чиито изследователи е разрешен достъп до поверителни данни за научни цели (3), съдържа списък на организациите, чиито изследователи имат достъп до поверителни данни за научни цели.
(3)
Центърът за здраве и благоденствие (CHW) към Woodrow Wilson School of Public and International Affairs към университета в Принстън, Ню Джърси, САЩ, следва да се счита за изпълнил предвидените условия и следователно да бъде добавен към списъка на организациите и институциите, посочени в член 3, параграф 1, буква в) от Регламент (ЕО) № 831/2002.
(4)
Мерките, предвидени в настоящото решение, съответстват на становището на Комитета за статистическата тайна,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/452/ЕО се заменя с текста на приложението на настоящото решение.
Член 2
Адресати на настоящото решение са държавите-членки.
Съставено в Брюксел на 17 октомври 2006 година.